En forskningsartikkel hevdet i 2020 at bunntråling forstyrrer sedimentene slik at store mengder karbon havner i atmosfæren. Samme artikkel antydet at innføring av store marine verneområder med forbud mot bunntråling ville føre til reduserte klimautslipp, større biodiversitet og bedre matsikkerhet. Nyere forskning har kritisert modellene som denne analysen bygger på og hevder at effekten av å forby bunntråling er overestimert på alle områder.